
Αριθ. 13385 (1) 

Ψήφιση του Οργανισμού Εσωτερικής Υπηρεσίας Δήμου 
Νίκου Καζαντζάκη, Ν. Ηρακλείου. 

Ο ΑΝΑΠΛ. ΠΕΡΙΦ. Δ/ΝΤΗΣ Ν. ΗΡΑΚΛΕΙΟΥ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981, περί κυρώσεως 
του Κώδικος «περί καταστάσεως προσωπικού Οργανι¬ 
σμών Τοπικής Αυτοδιοίκησης», και αυτές του άρθρ. 8 του 
Ν. 2307/1995. 

β) Των άρθρων 1 -4 και 9 του Ν. 1586/1986 «Βαθμολο¬ 
γική διάρθρωση των θέσεων του Δημοσίου, νομικών προ¬ 
σώπων δημοσίου δικαίου και των Οργανισμών Τοπικής Αυ¬ 
τοδιοίκησης και άλλες διατάξεις». 

γ) Του Π.Δ. 37α/1987 «Μερική επέκταση διατάξεων, 
που ισχύουν για τους δημοσίους υπαλλήλους και τους 
υπαλλήλους των άλλων νομικών προσώπων δημοσίου δι¬ 
καίου και στους υπαλλήλους των Οργανισμών Τοπ. Αυ- 
τοδ/σης και προσαρμογή διατάξεων στις ρυθμίσεις του Ν. 
1586/1986», σε συνδυασμό με αυτές του Ν. 2190/94. 

2. Τις 53560/59/6.8.1986, 75643/16.1.1987 και 
4403/1988 σχετικές εγκυκλίους του Υπουργείου Εσωτε¬ 
ρικών. 

3. Την 158/1995 απόφαση του Δημοτικού Συμβουλίου 
Νίκου Καζαντζάκη με την οποία ψηφίζεται ο Οργανισμός 
Εσωτερικής Υπηρεσίας του Δήμου. 

4. Τη γνωμοδότηση του Υπηρεσιακού Συμβουλίου του 


άρθρου 8 του Ν. 2307/1995 που διατυπώθηκε στο 3/ 
10.4.1996 πρακτικό (α/α 9ο). 

5. Όλα τα στοιχεία του οικείου Υπηρεσιακού φακέλου, 
αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Δήμου Νίκου Καζαντζάκη, ώστε να έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΝΙΚΟΥ ΚΑΖΑΝΤΖΑΚΗ 

ΜΕΡΟΣ ΠΡΩΤΟ 

ΔΙΑΡΘΡΩΣΗ ΥΠΗΡΕΣΙΩΝ - ΑΡΜΟΔΙΟΤΗΤΕΣ 
ΚΕΦΑΛΑΙΟ Α 

ΒΑΣΙΚΗ ΔΙΑΡΘΡΩΣΗ ΥΠΗΡΕΣΙΩΝ 
ΑΡΘΡΟ 1 

Οι υπηρεσίες του Δήμου Νίκου Καζαντζάκη διαρθρώνο¬ 
νται ως εξής: 

1. Αυτοτελές Τμήμα Διοικητικών - Οικονομικών Υπηρε¬ 
σιών 

Το τμήμα αυτό συγκροτείται από τα εξής γραφεία: 

Γ ραμματείας 

Δημοτικής Κατάστασης 

Οικονομικών Λειτουργιών 

Ειδικής Υπηρεσίας (Δημοτική Αστυνομία) 

2. Αυτοτελές Τμήμα Τεχνικών Έργων - Προστασίας 
Περιβάλλοντος 

Το τμήμα αυτό συγκροτείται από τα εξής γραφεία: 

Τεχνικών Έργων - Πολεοδομίας - Κτηματολογίου - 
Περιβάλλοντος 

Γραμματειακής Στήριξης 

ΑΡΘΡΟ 2 
ΑΡΜΟΔΙΟΤΗΤΕΣ 

2.1. Αυτοτελές τμήμα Διοικητικών - Οικονομικών Λει¬ 
τουργιών 

Οι αρμοδιότητες του τμήματος αυτού ομαδοποιούνται 
και υλοποιούνται ως εξής: 

2.1.α Γραμματεία 

Γραμματειακή - διοικητική υποστήριξη πολιτικών οργά¬ 
νων και Υπηρεσιών και τμήμα επικοινωνίας με τους πολί¬ 
τες. 

Αντικείμενα: 

α) Γραμματειακή - διοικητική υποστήριξη Δημάρχου - 
Αντιδημάρχου 

β) Γραμματειακή υποστήριξη Δημοτικού Συμβουλίου, 
Προέδρου Δημοτικού Συμβουλίου, Δημαρχιακής Επιτρο¬ 
πής και Δημοτικών Επιτροπών. 

γ) Γραμματειακή υποστήριξη λοιπών θεσμικών οργάνων 
(π.χ. τοπικά συμβούλια) - Παρέδρων 
δ) Δημόσιες Σχέσεις - επικοινωνία με το κοινό 
ε) Διαδικασίες Πρωτοκόλλου - Διεκπεραίωσης - Αρ¬ 
χείου και Προσωπικού. 

στ) Κοινωνικές - Πολιτιστικές Λειτουργίες του Δή¬ 
μου. 

ζ) Αγροτικά θέματα. 

2.1 β. Δημοτική Κατάσταση 

Οι αρμοδιότητες του Γ ραφείου Δημοτικής Κατάστασης 
εντοπίζονται συνοπτικά ως εξής: 

α) Τήρηση - ενημέρωση μητρώου δημοτολογίου, οικο¬ 
γενειακών μερίδων μητρώου αρρένων του Δήμου. 

β) Έκδοση πιστοποιητικών ατομικής - οικογενειακής 
κατάστασης, στρατολογίας και συναφών καταλόγων, πι¬ 
νάκων και βεβαιώσεων. 

γ) Ευθύνη τήρησης εκλογικών καταλόγων και συντονι¬ 
σμού της εκλογικής διαδικασίας, 
ε) Τήρηση και ενημέρωση αρχείου, 
στ) Λειτουργίας Ληξιαρχείου, έκδοση πράξεων - απο¬ 
σπασμάτων ληξιαρχικών πράξεων ή άλλων συναφών πι¬ 
στοποιητικών, ενημέρωση των άλλων γραφείων και τμη¬ 
μάτων του Δήμου, των Κρατικών και Δημόσιων Υπηρεσιών 
και συνεργασία με άλλα Ληξιαρχεία, 
ζ) Μέριμνα για την διεξαγωγή Πολιτικών γόμων. 

2.1γ. Οικονομικές Υπηρεσίες 

Οι αρμοδιότητες του Γ ραφείου Οικονομικών Υπηρεσιών 
του Δήμου συνοψίζονται στις ακόλουθες κατηγορίες: 

α) Οικονομικός Προγραμματισμός Δήμου και Πληροφό¬ 
ρηση 

Προετοιμασία, κατάρτιση, παρακολούθηση προϋπολο¬ 
γισμών - απολογισμών ετήσιων και μακροχρόνιων, επε¬ 
ξεργασία οικονομικών στοιχείων, διαμόρφωση - παρακο¬ 
λούθηση και ενημέρωση για τα ταμειακά προγράμματα 
του Δήμου, 
β) Έλεγχος Δαπανών. 

Δαπάνες προσωπικού - δαπάνες λοιπών δικαιούχων. 
Έκδοση αντίστοιχων βεβαιώσεων και χρηματικών ενταλ¬ 
μάτων πληρωμής. 

Έλεγχος Λογιστικής Λειτουργίας ΝΠΔΔ και ΝΠΙΔ του 
Δήμου, Επιχορηγήσεις - Έκδοση αδειών λειτουργίας κα¬ 
ταστημάτων, 
γ) Λογιστήριο 

Τήρηση γενικά των λογαριασμών του λογιστικού συστή¬ 
ματος Δήμου για τα εισπρακτέα και πραγματοποιηθέντα 
έσοδα. Κατάρτιση καταστάσεων, έλεγχος χρηματικών 
ενταλμάτων, τήρηση των γενικών διαδικασιών λογαρια¬ 
σμών του λογιστικού συστήματος, συνεχής ενημέρωση 
των αρμοδίων οργάνων για την πορεία εισπράξεων και 
πληρωμών. 

Δοσοληψίες με Τράπεζες, παροχή στοιχείων προς Δη- 
μόσιες/Ελεγκτικές Υπηρεσίες, 
δ) Δημοτικά Έσοδα - Δημοτική Περιουσία 
Συλλογή στοιχείων και εξακρίβωση και αρχειοθέτηση 
των χρηματικών υποχρεώσεων προς τον Δήμο από φό¬ 
ρους - εισφορές - τέλη και δικαιώματα. 


Κατάρτιση και τήρηση βεβαιωτικών καταλόγων υπο- 
χρέων κατά κατηγορία προσόδου. 

Τήρηση διαδικασιών - έκδοση βεβαιώσεων και αδειών 
που σχετίζονται με την είσπραξη τελών, δικαιωμάτων, ει¬ 
σφορών κ.λ.π. 

Τήρηση αρχείου δημοτικής ακίνητης περιουσίας και συ¬ 
νεχής μέριμνα για την ορθολογική εκμετάλευση και αξιο¬ 
ποίησή της. 

Τήρηση διαδικασιών και αρχείου για κληροδοτήματα και 
δωρεές προς τον Δήμο. 

ε) Ταμείο (Ταμιακή Υπηρεσία) 

Έλεγχος δικαιολογητικών. Παραλαβή χρηματικών 
ενταλμάτων πληρωμών και διενέργεια πληρωμών προς δι¬ 
καιούχους. 

Ενημέρωση αρχείου. 

Διενέργεια εισπράξεων οφειλών προς το Δήμο. 

Έκδοση αντίστοιχων γραμματίων είσπραξης, ενημέ¬ 
ρωση αρχείου κατά οφειλέτη. 

Διενέργεια εισπράξεων αντίστοιχων οφειλών προς το 
δήμο μέσω δημοτικών εισπρακτόρων ή άλλης διαδικα¬ 
σίας. 

Παρακολούθηση και έλεγχος αρχείου εισπράξεων και 
διαδικασιών. 

Ενημέρωση του Λογιστηρίου για διενεργούμενες ει¬ 
σπράξεις και καθυστερούμενες οφειλές. 

Τήρηση φυσικού - Ταμείου στα γραφεία του Δήμου. 

Διενέργεια χρηματικών δοσοληψιών με Νομικά και Φυ¬ 
σικά πρόσωπα. 

3.1 Αυτοτελές Τμήμα Τεχνικών Έργων - προστασίας 
Περιβάλλοντος. 

Οι αρμοδιότητες του τμήματος αυτού ομαδοποιούνται 
και υλοποιούνται ως εξής: 

3.1.α Γραφείο Τεχνικών Έργων - Πολεοδομίας και 
Κτηματογράφησης Δήμου 

Αντικείμενα: 

Α) Προγραμματισμός και παρακολούθηση ετήσιων και 
μεσοπρόθεσμων στόχων που αφορούν την συνολική τε¬ 
χνική δραστηριότητα του Δήμου ως προς την εκτέλεση τε¬ 
χνικών έργων και εργασιών στην περιοχή του Δήμου (νέα 
έργα και συντήρηση - λειτουργία υπαρχόντων και υφιστά¬ 
μενης υποδομής). 

Β) Εκπόνηση παντός είδους αναγκαίων μελετών (προ¬ 
μελέτες - προκαταρκτικές - οριστικές - μελέτες εφαρ¬ 
μογών) και εκτέλεση έργων. Παρακολούθηση των μελε¬ 
τών και έργων. 

Γ) Εισήγηση και εκπόνηση συνολικών προδιαγραφών για 
την αναγκαιότητα και σκοπομότητα ανάθεσης μελετών ή 
και έργων σε τρίτους εκτός του Δήμου. Παρακολούθηση 
των μελετών και έργων. 

Δ) Σύνταξη τεχνικών μελετών για έργα με αυτεπιστασία 
και παρακολούθηση - επίβλεψη έργων. 

Ε) Επίβλεψη έργων Δήμου από ποιοτικής, ποσοτικής 
και συμβατικής άποψης. 

ΣΤ) Συνολικές παρεμβάσεις του Δήμου για την βελτίωση 
της ποιότητας του πολεοδομικού ιστού της περιοχής του, 
της κυκλοφορίας και συγκοινωνίας καθώς και της ποιότη¬ 
τας των οικοδομών σύμφωνα με τις γενικότερες ισχύου- 
σες προδιαγραφές που θεσπίζει η Πολιτεία. 

Ζ) Πολεοδομικές μελέτες, εκτέλεση συναφών εργα¬ 
σιών πολεοδομικών εφαρμογών, έλεγχος και έκδοση οι¬ 
κοδομικών αδειών. 

Η) Σύνταξη κτηματολογίου. 

θ) Τεχνικό αρχείο, τήρηση κοσχολογικού αρχείου και 
κοστολόγηση έργων, λειτουργίας και συντήρησης. Εργα¬ 
σίες Επιμέτρησης. 

I) Φροντίδα για την προετοιμασία και ετοιμότητα του 
Δήμου σε περιπτώσεις έκτακτης ανάγκης (σεισμοί, πλημ¬ 
μύρες, πυρκαγιές κ.λ.π.). 

Κ) Προγραμματισμός, παρακολούθηση και ευθύνη σύ¬ 
στασης και λειτουργίας ειδικών τεχνικών συνεργείων του 
Δήμου όπως: 

Συνεργείο εκτέλεσης έργων οδοποιίας - κτιριακών έρ¬ 
γων - ύδρευσης, αποχέτευσης. 

Συνεργείο Συντήρησης/Επισκευής Ηλεκτρομηχανολο- 
γικού Εξοπλισμού (ηλεκτροφωτισμού - σήμανσης - συ¬ 
ντήρησης, επισκευής, λειτουργίας αντλιοστασίων, μηχα¬ 
νοστασίων και ηλεκτρολογικού και λοιπού εξοπλισμού). 

3.1 β Γραφείο Καθαριότητας και Περιβάλλοντος Δήμου. 

Οι αρμοδιότητες του αναφέρονται στην ανάπτυξη και 
προστασία του πρασίνου και την καθαριότητα της περιο¬ 
χής (παντός είδους μελέτες και εργασίες, επίβλεψη και 
παρακολούθηση αναθέσεων σε τρίτους). Ευθύνη της λει¬ 
τουργίας έργων βιολογικού καθαρισμού. 

Στα πλαίσια του συγκροτούνται τεχνικά συνεργεία 
όπως: 

Συνεργείο εκτέλεσης εργασιών καθαριότητας κοινό¬ 
χρηστων χώρων, ανάπτυξης και προστασίας πρασίνου. 

Συνεργείο εκτέλεσης εργασιών αποκομιδής, μεταφο¬ 
ράς, απόρριψης και υγειονομικής ταφής απορριμμάτων. 

Συνεργείο λειτουργίας και συντήρησης έργων καθαριό¬ 
τητας, βιολογικού καθαρισμού κ.λ.π. 

3.1 .γ Γ ραφείο Γ ραμματειακής στήριξης Τ εχνικών έργων 
Οι αρμοδιότητες του Γραφείου αυτού συνοψίζονται 
στους παρακάτω τομείς: 

Α) Γραμματεία - Παρακολούθηση Έργων 
Συγκέντρωση παντός υλικού και τήρηση τεχνικού συνο¬ 
λικού αρχείου για: 

Προγραμματιζόμενα έργα 
Υπό εκτέλεση έργα 
Αποπερατωθέντα έργα 

Τήρηση τεχνικής βιβλιοθήκης και τεχνικής νομοθε¬ 
σίας 

Τήρηση κοστολογικού αρχείου, αρχείου προγραμμάτων 
έργων και αρχείου διατιθέμενων μέσων και κατανομής 
τους. Εξαγωγή περιοδικών στατιστικών στοιχείων και κα¬ 
ταστάσεων που αφορούν την αξιοποίηση των διατιθέμε¬ 
νων μέσων και του τεχνικού προσωπικού. 

Παροχή πλήρους γραμματειακής υποστήριξης στις ανα¬ 
γκαιότητες του Τμήματος. 

Β) Προμήθειες 
Οι προμήθειες αφορούν: 

Κάθε φύσης υλικά, μηχανήματα, κινητά μηχανήματα, 
αντλιοστάσια, τεχνικά συγκροτήματα, συσκευές, εργα¬ 
λεία κ.λ.π. σύμφωνα με τα αντικείμενα, τις ανάγκες και 
την λειτουργία του τμήματος. 

Υπηρεσίες που παρέχονται από τρίτους (μισθώσεις μέ¬ 
σων και μηχανημάτων, αναθέσεις, συνεργασίες, ασφαλί¬ 
σεις κ.λ.π. 

Αναλώσιμα είδη γραφείου (έπιπλα, γραφική ύλη κ.λ.π.) 

Το γραφείο προμηθειών συνεργάζεται στενά με την οι¬ 
κονομική υπηρεσία του Δήμου. 

Γ) Διαχείρησης Υλικών και Αποθεμάτων 
Τήρηση αρχείου πάγιων κινητών περιουσιακών στοι¬ 
χείων του Δήμου. 


Φροντίδα και τήρηση διαδικασιών παραλαβής κάθε εί¬ 
δους παγίων ή αναλώσιμων στοιχείων και υλικών. 
Φροντίδα για την φύλαξη και τακτοποίηση ειδών. 
Τήρηση διαδικασιών χορήγησης ειδών στα επί μέρους 
γραφεία, υπηρεσίες και συνεργεία του Δήμου. 

Παρακολούθηση - ενημέρωση για τις αναλώσεις και 
ανάγκη ανανέωσης αποθεμάτων. 

Δ) Δημοτικό Κοιμητήριο 

Τήρηση των διαδικασιών λειτουργίας των Δημοτικών 
Κοιμητηρίων σύμφωνα με τους ισχύοντες νόμους, κανονι¬ 
σμούς λειτουργίας, διοίκησης και διαχείρισής τους. 

Σχεδιασμός, εφαρμογή προγραμμάτων βελτίωσης και 
ανανέωσης, καταγραφής και λειτουργίας όλων των επί μέ¬ 
ρους χώρων που απαρτίζουν τα Δημοτικά Κοιμητήρια. 

Διαδικασίες, αρχεία, στοιχεία και πληροφόρηση προς 
τους πολίτες. 

Συνεργασία με τους παρέδρους και τα τοπικά συμβού¬ 
λια, αξιοποίηση τυχόν δωρεών που γίνονται για τα Δημο¬ 
τικά Κοιμητήρια. Οι δωρεές αυτές θα κατατίθενται σε τρα¬ 
πεζικό λογαριασμό και θα αποδίδονται σε κάθε κοιμητήριο 
ξεχωριστά, με αναλυτικούς λογαριασμούς διαχείρισης 
κάθε οικισμού. 

ΑΡΘΡΟ 3 

ΕΙΔΙΚΕΣ ΥΠΗΡΕΣΙΕΣ 
Δημοτική Αστυνομία 

Οι αρμοδιότητες της Δημοτικής Αστυνομίας είναι συνο¬ 
πτικά οι παρακάτω: 

α) Μέριμνα για την κυκλοφορία των τροχοφόρων στην 
περιφέρεια του Δήμου με την αποτροπή γεγονότων που 
εμποδίζουν την κανονική κίνηση (έλεγχος κυκλοφορίας, 
παράνομο παρκάρισμα κ.λ.π.) 
β) Μέριμνα για ασφαλή κυκλοφορία πεζών, 
γ) Μέριμνα για κανονική χρήση κοινόχρηστων χώρων, 
δ) Μέριμνα για την διευθέτηση ή αποτροπή συνήθων και 
απλών αστικών υποθέσεων (π.χ. κοινή ησυχία, ηχορύ¬ 
πανση κ.λ.π.) 

ε) Εντοπισμό και έλεγχο της αυθαίρετης δόμησης και 
σχετική ενημέρωση του Τμήματος Πολεοδομίας. 

στ) Μέριμνα - εντοπισμό και αποτροπή προβλημάτων 
καθαριότητας και ρύπανσης περιβάλλοντος, 
ζ) Τήρηση σχετικών αρχείων συμβάντων. 

ΚΕΦΑΛΑΙΟ Β 

ΟΡΓΑΝΑ - ΔΙΑΔΙΚΑΣΙΕΣ ΟΡΓΑΝΩΣΗΣ - 
ΔΙΟΙΚΗΣΗΣ ΔΗΜΟΥ 

Άρθρο 4 

Διαδικασίες Προγραμματισμού - 
Συντονισμού και Συμμετοχής 

4.1. Επιτροπή Προγραμματισμού - Συντονισμού του 
Δημοτικού Έργου 

Η Επιτροπή Προγραμματισμού - Συντονισμού του Δή¬ 
μου αποτελεί άτυπο επιτελικό και συμβουλευτικό όργανο 
υποστήριξης των πολιτικών οργάνων και των Υπηρεσιών 
του Δήμου. Αποτελεί επίσης το κεντρικό σημείο του Συ¬ 
ντονισμού του δημοτικού έργου. 

Στόχος της Επιτροπής είναι η ουσιαστική στήριξη των 
πολιτικών οργάνων του Δήμου σε θέματα: 

Αναπτυξιακού προγραμματισμού και σχεδιασμού στρα¬ 
τηγικής συνολικής και επιμέρους επεξεργασίας και οργά¬ 
νωσης πολιτικής στον κοινωνικοοικονομικό τομέα, στα θέ¬ 
ματα προστασίας του περιβάλλοντος, εισαγωγή νέων τε¬ 
χνολογιών κ.α. 

Συλλογής - διερεύνησης και αξιοποίησης πληροφοριών 
για τα προγράμματα της Ευρωπαϊκής Ένωσης, τα Εθνικά 
και Περιφερειακά Προγράμματα και τις χρηματοδοτήσεις 
και για τις δυνατότητες διαμόρφωσης σχετικών προτά¬ 
σεων και προγραμμάτων του Δήμου. Στο πλαίσιο αυτό συ¬ 
νεργάζεται (άτυπα ή και υλοποιώντας αποφάσεις των πο¬ 
λιτικών οργάνων) με τους άλλους ΟΤΑ, Αναπτυξιακές 
Εταιρίες Τ.Α. (ΟΑΤΕΠ), τα Συμβούλια Περιοχής, τηνΤΕΔΚ 
και ΚΕΔΚΕ, την Νομαρχιακή Αυτοδιοίκηση, Περιφέρεια, 
κρατικούς φορείς, υπηρεσίες της Ευρωπαϊκής Ένωσης 
και λοιπές διακρατικές συνεργασίες και δίκτυα. 

Εισαγωγή στο Δήμο καινοτομικών στοιχείων τεχνολογι¬ 
κού και διοικητικού εκσυγχρονισμού (εισαγωγή και παρα¬ 
κολούθηση συστημάτων τεχνολογίας και πληροφορικής 
κλπ.). 

Παρακολούθησης της οικονομικής πολιτικής και των οι¬ 
κονομικών του Δήμου και εντοπισμού νέων πηγών χρημα¬ 
τοδότησης. 

Συντονισμού του συνολικού δημοτικού έργου. 

Σχεδιασμός/παρακολούθηση προγράμματος δράσης, 
κατανομή αρμοδιοτήτων στις υπηρεσίες και συνεργεία, 
επισήμανση προβλημάτων/διερεύνηση λύσεων/επεξερ- 
γασία προτάσεων. 

Επιστημονικής τεχνικής υποστήριξης του έργου του Δή¬ 
μου ιδιαίτερα στον τομέα της βελτίωσης της οργάνωσης - 
λειτουργίας και της επιμόρφωσης του προσωπικού. 

Ο επιτελικός - συμβουλευτικός ρόλος της επιτροπής 
προγραμματισμού — συντονισμού στηρίζεται στην ικανό¬ 
τητά της να συλλέγει και να αξιολογεί πληροφορίες, να με¬ 
λετά και να προτείνει νέους τρόπους δράσης και να ανα¬ 
πτύσσει πρωτοβουλίες σε αντιδιαστολή με τις δημοτικές 
υπηρεσίες που δραστηριοποιούνται κυρίως για την υλο¬ 
ποίηση των αποφάσεων της δημοτικής αρχής. 

Η συμμετοχή στην Επιτροπή αυτή αιρετών, υπηρεσια¬ 
κών στελεχών αλλά και εξειδικευμένων επιστημόνων κατά 
περίπτωση, ενισχύει τον επιτελικό της χαρακτήρα. Στην 
Επιτροπή Προγραμματισμού — Συντονισμού συμμετέ¬ 
χουν: 

Ο Δήμαρχος ο οποίος προεδρεύει και κατευθύνει το 
έργο της Επιτροπής. 

Ο Αντιδήμαρχος 

Ο Ειδικός Συνεργάτης του Δήμου 

Οι προϊστάμενοι των υπηρεσιών του Δήμου. 

Στην Επιτροπή μπορούν να συμμετέχουν κατά περί¬ 
πτωση και άλλοι αιρετοί ή στελέχη του Δήμου και Ειδικοί 
επιστήμονες από άλλους φορείς. 

Ο Δήμαρχος ως πρόεδρος της επιτροπής καθορίζει με 
αποφάσεις του αφενός τον τρόπο λειτουργίας της, αφε¬ 
τέρου την γραμματειακή στήριξη της Επιτροπής. Η γραμ¬ 
ματειακή υποστήριξη φροντίζει εκτός από τον προγραμ¬ 
ματισμό της ημερήσιας διάταξης και την ετοιμασία των συ¬ 
ναντήσεων και την τήρηση πρακτικών της Επιτροπής και 
με συνεργασία με τον προϊστάμενο των υπηρεσιών του 
Δήμου φροντίζει για την αποστολή και κοινοποίηση των 
πρακτικών στους υπευθύνους των υπηρεσιών του Δήμου ή 
όπου αλλού κριθεί σκόπιμο από την Επιτροπή. 

4.2. Συντονιστικές συσκέψεις - Ολομέλειες προσωπικού. 


Στο επίπεδο των τμημάτων και των γραφείων ο συντονι¬ 
σμός και η συμμετοχή των υπαλλήλων του Δήμου εξασφα¬ 
λίζεται με τακτικές ή έκτακτες συντονιστικές συσκέψεις, 
με αντικείμενο την αλληλοενημέρωση, την επισήμανση 
και αντιμετώπιση προβλημάτων διοικητικής ενότητας ή 
των υπηρεσιών του Δήμου. 

Το προσωπικό του Δήμου συνέρχεται σε ολομέλεια με 
πρόσκληση του Δημάρχου και την παρουσία και άλλων αι¬ 
ρετών, με αντικείμενο συζήτησης την ενημέρωσή του για 
την πορεία του Δήμου, την ενημέρωση της δημοτικής αρ¬ 
χής για τις απόψεις του προσωπικού και την άμεση αντιμε¬ 
τώπιση προβλημάτων. 

Άρθρο 5: Κανονισμός Λειτουργίας - Προϊστάμενοι Υπη¬ 
ρεσιών. 

5.1. Κανονισμός Λειτουργίας Δήμου. 

Οι θέσεις εργασίας κάθε διοικητικής ενότητας με τις 
ανάλογες προδιαγραφές, η κατανομή του υπηρετούντος 
προσωπικού, (πληντων Προϊσταμένων υφισταμένων διοι¬ 
κητικών ενοτήτων, που επιλέγονται κατά την διαδικασία 
του Ν. 2190/94 όπως ισχύει σήμερα), η εσωτερική κατα¬ 
νομή αντικειμένων και η ανάθεση αρμοδιοτήτων και υπευ¬ 
θυνοτήτων στο προσωπικό του Δήμου, καθώς και οποια¬ 
δήποτε άλλη εσωτερική διαδικασία διοίκησης ή λειτουρ¬ 
γίας του Δήμου, στα πλαίσια των νομίμων διαδικασιών που 
ισχύουν, ορίζονται με αποφάσεις του Δημάρχου. 

Σημειώνεται εδώ ότι ο Δήμος προέρχεται από συνένωση 
με βάση το άρθρο 4 παρ. 16-17 του Π.Δ. 323/89, οι υπάλ¬ 
ληλοι των κοινοτήτων που ενώθηκαν καθίστανται υπάλλη¬ 
λοι του Δήμου και καταλαμβάνουν αντίστοιχες κατά κλάδο 
θέσεις, οι οποίες συνιστώνται αυτοδίκαια στον οργανισμό 
εσωτερικής Υπηρεσίας του νέου Δήμου, σύμφωνα με τα 
τυπικά και ουσιαστικά τους προσόντα και εξελίσσονται μι- 
σθολογικά και βαθμολογικά με τα συνολικά χρόνια υπηρε¬ 
σίας τους. 

Για την περίπτωση αυτή ισχύουν επίσης οι διατάξεις του 
άρθρου 38 του Ν. 2190/94 όπως συμπληρώθηκε και τρο¬ 
ποποιήθηκε. 

Η πλήρωση ιδρυομένων ή υφισταμένων θέσεων, ο αριθ¬ 
μός, οι κατηγορίες και οι κλάδοι ή ειδικότητες των προσ¬ 
λαμβανόμενων αποφασίζονται με βάση το Ν. 2190/94 
όπως συμπληρώθηκε και τροποποιήθηκε με μεταγενέ¬ 
στερους ισχύοντες νόμους. Η πλήρωση των θέσεων υπά¬ 
γεται στην αρμοδιότητα του Ανώτατου Συμβουλίου Προ¬ 
σωπικού (ΑΣΕΠ). Η βαθμολογική κλίμακα και διάρθρωση 
των θέσεων και οι προαγωγές διέπονται από τις διατάξεις 
του άρθρου 34 και επόμενα του Ν. 2190/94 όπως τροπο¬ 
ποιούμενος και συμπληρούμενος ισχύει σήμερα (ειδικό¬ 
τερα αναφορά στις διατάξεις του άρθρου 36 παρ. 14 του 
Ν. 2190/94). 

Η επιλογή και τοποθέτηση προϊσταμένων όλων των ορ¬ 
γανικών μονάδων όπως αυτές προβλέπονται από τις οι¬ 
κείες οργανικές διατάξεις ρυθμίζονται ειδικότερα με βάση 
του άρθρου 36 του Ν. 2190/94 όπως ισχύει σήμερα. 

6.2. Γενικές και Ειδικές αρμοδιότητες. 

Οι γενικές και ειδικές αρμοδιότητες, τα καθήκοντα και 
οι υποχρεώσεις όπως έχουν διαμορφωθεί σε δύο αυτο¬ 
τελή τμήματα και σε άτυπα γραφεία, όπως αναφέρονται 
στα προηγούμενα άρθρα του παρόντος, πέρα από τις ειδι¬ 
κές διατάξεις που ισχύουν κάθε φορά ως θεμελιώδη κα¬ 
θήκοντα και υποχρεώσεις των δημοτικών υπαλλήλων και 
που καθορίζονται από τον ισχύοντα εκάστοτε κώδικα κα- 

ταστάσεων δημοτικών και κοινοτικών υπαλλήλων και τους 
συναφείς αναλογικά ισχύοντες και εφαρμοζόμενους νό¬ 
μους και διατάξεις. 

6.2.1. Προϊστάμενοι Υπηρεσιών. 

Οι προϊστάμενοι των υπηρεσιών του Δήμου ευθύνονται 
έναντι του Δημάρχου για την αποδοτική και αποτελεσμα¬ 
τική λειτουργία των υπηρεσιών. Προγραμματίζουν, οργα¬ 
νώνουν, φροντίζουν για την στελέχωση, συντονίζουν και 
ελέγχουν τις δραστηριότητες των υπηρεσιών, ώστε να συ¬ 
μπληρώνονται οι τακτικοί και στρατηγικοί στόχοι του Δή¬ 
μου, με βάση το πρόγραμμα δράσης. 

Οι προϊστάμενοι των υπηρεσιών συμμετέχουν στην Επι¬ 
τροπή Προγραμματισμού - Συντονισμού του Δήμου και δί¬ 
δουν τις απαραίτητες υποδείξεις και οδηγίες για τις ενδε- 
δειγμένες κάθε φορά ενέργειες σε κάθε υπόθεση που 
ανήκει στην αρμοδιότητα των υπηρεσιών. Παρακολου¬ 
θούν ανελειπώς την τακτική και έγκαιρη περαίωση της 
κάθε υπόθεσης. 

Μονογράφουν έγγραφα και κείμενα που συντάσσουν οι 
υπηρεσίες για νομιμότητα του περιεχομένου τους και 
υπογράφουν όλα τα πιστοποιητικά και έγγραφα που θα 
αναφέρονται σε έγγραφη εξουσιοδότηση του Δημάρχου 
προς αυτόν, στην οποία σαφώς καθορίζονται τα αντικεί¬ 
μενα για τα οποία εξουσιοδοτούνται να υπογράφουν. 

Εισηγούνται προς το Δήμαρχο και το Δημοτικό Συμβού¬ 
λιο για τις διαδικασίες εσωτερικής λειτουργίας των Διοικη¬ 
τικών μονάδων του Δήμου και εκτελούν τις αποφάσεις των 
πολιτικών οργάνων του Δήμου και υλοποιούν τις κατευ¬ 
θύνσεις της Επιτροπής Προγραμματισμού - Συντονι¬ 
σμού. 

Επιμελούνται για την ακριβή τήρηση και εφαρμογή των 
νόμων, διαταγμάτων κλπ. 

Είναι υπεύθυνοι για ότι αφορά τις διαδικασίες προσωπι¬ 
κού. Μεριμνούν για την θεωρητική και πρακτική εξάσκηση 
των υπαλλήλων και τους ενημερώνουν για κάθε διάταξη 
που αφορά την υπηρεσία τους. 

Παραλαμβάνουν και κατανέμουν την αλληλογραφία του 
Δήμου, στις Υπηρεσίες, τμήματα, γραφεία δίνοντας και τις 
απαραίτητες οδηγίες για ενέργεια, γραπτά ή προφο¬ 
ρικά. 

Είναι σύμφωνα με τις διατάξεις της παρ. 16 του άρθρου 
36 του Ν. 2190/94 πειθαρχικός προϊστάμενος κατά την 
έννοια των διατάξεων του άρθρου 217 και 218 του Π.Δ. 
611 /17 για τους υπαγόμενους σε αυτόν υπαλλήλους, ανε¬ 
ξαρτήτως του βαθμού που φέρουν. 

Ασκούν οποιαδήποτε άλλη αρμοδιότητα του ανατεθεί 
από τον Δήμαρχο με απόφασή του. 

Οι προϊστάμενοι υπηρεσιών είναι υπεύθυνοι για την 
εύρρυθμη λειτουργία των υπηρεσιών τους. 

Εισηγούνται θέματα της αρμοδιότητάς τους και μονο- 
γράφουν σύμφωνα με τον κώδικα υπαλλήλων ΟΤΑ κάθε 
έγγραφο της υπηρεσίας τους που έρχεται για υπογραφή 
στον Δήμαρχο και το οποίο βάσει του κώδικα υπαλλήλων 
πρέπει να φέρει την μονογραφή του συντάξαντος αυτό 
υπαλλήλου, του αμέσως προϊστάμενου του ως επίσης και 
του προϊσταμένου της διεύθυνσης. 

Οι προϊστάμενοι υπηρεσιών αναλαμβάνουν επίσης 
όπως με απόφαση του Δημάρχου οποιαδήποτε άλλη αρ¬ 
μοδιότητα στο πλαίσιο της υπηρεσίας τους. 

6.2.3. Γενικές υποχρεώσεις των υπαλλήλων. 

Κάθε υπάλληλος του Δήμου οφείλει να απασχολείται 
και να εκτελεί τα καθήκοντά του με επιμέλεια και ζήλο, να 


εκτελεί κάθε υπηρεσία που του ανατίθεται από τον Δή¬ 
μαρχο και τον Προϊστάμενο, με ταχύτητα και σύμφωνα με 
τις υποδείξεις και οδηγίες που του έχουν δοθεί. Ο κάθε 
υπάλληλος έχει μαζί με τον προϊστάμενό του την οριζό¬ 
μενη από τον κώδικα δημοτικών υπαλλήλων ευθύνη ως 
προς το σύννομο για κάθε ενέργειά του. 

Απαγορεύεται στον υπάλληλο να απασχολείται κατά τις 
ώρες της υπηρεσιακής του εργασίας με έργα και αντικεί¬ 
μενα άσχετα με τα υπηρεσιακά του καθήκοντα. 

ΜΕΡΟΣ Β 

ΔΙΑΡΘΡΩΣΗ ΘΕΣΕΩΝ 
ΚΕΦΑΛΑΙΟ Γ 

ΑΡΘΡΟ 6 
ΕΙΔΙΚΕΣ ΘΕΣΕΙΣ 

Μία θέση ειδικού Συνεργάτη επί θητεία (άρθρο 67 Ν. 
1416/84) 

ΑΡΘΡΟ 7 

ΜΟΝΙΜΟΙ ΥΠΑΛΛΗΛΟΙ 

Διάκριση θέσεων κατά κατηγορίες 
Κατηγορία θέσεων: 

Πανεπιστημιακής Εκπαίδευσης (Π.Ε.) 

Τεχνολογικής Εκπαίδευσης (Τ.Ε.) 

Δευτεροβάθμιας Εκπαίδευσης (Δ.Ε.) 

Υποχρεωτικής Εκπαίδευσης (Υ.Ε.) 

Κλάδος: 

Πανεπιστημιακής Εκπαίδευσης: 

ΠΕΙ Διοικητικού, θέσεις 1 
ΠΕ Πολιτικών Μηχανικών, θέσεις 1 
Τεχνολογικής Εκπαίδευσης: 

ΤΕ17 Διοικητικού - Λογιστών, θέσεις 1 
ΤΕ3 Πολιτικών Μηχανικών ή ΤΕ5 Τεχ. Τοπογράφων, θέ¬ 
σεις 1 

Δευτεροβάθμιας Εκπαίδευσης: 

ΔΕΙ Διοικητικού, θέσεις 11 
ΔΕ5 Δομικών Έργων, θέσεις 1 
ΔΕ29 Οδηγών Αυτ/του - Χειριστών μηχανημάτων, θέ¬ 
σεις 2 

ΔΕ30 Ηλεκτροτεχνιτών ή ΔΕ24 Ηλεκτρολόγων, θέσεις 

1 

ΔΕ30 Τεχνιτών Υδραυλικών, θέσεις 1 

ΔΕ38 Προγραμματ. Ηλεκτρ. Υπολογιστών, θέσεις 1 

Υποχρεωτικής Εκπαίδευσης: 

ΥΕ1 Κλητήρας γενικών καθηκόντων, θέσεις 1 
ΥΕ16 Προσωπικό καθαριότητας κήπων, ύδρευσης κ.α. 
βοηθητικών εργασιών (συνεργείων), θέσεις 8 
ΕΙΔΙΚΗ ΥΠΗΡΕΣΙΑ: 

Δημοτική Αστυνομία ΔΕ23, θέσεις 1 
Οι ανωτέρω κατηγορίες διαβαθμίζονται σύμφωνα με τις 
διατάξεις του Ν. 2190/94. 

ΑΡΘΡΟ 8 

Προσωπικό με σχέση εργασίας ιδιωτικού δικαίου αορί¬ 
στου χρόνου με μερική απασχόληση υποχρεωτικής εκπαί¬ 
δευσης (προσωποπαγείς θέσεις) 

Προσωπικό καθαριότητας (εργάτες υδρονομείς) θέσεις 
τρεις (3) (μέχρι τρεις (3) ώρες ημερήσια) 

ΑΡΘΡΟ 9 

Η εκλογή προϊσταμένων που προβλέπεται στον παρό¬ 
ντα Οργανισμό θα γίνεται από τους κλάδους ΠΕ, ΤΕ και 
ελλείψει αυτών ΔΕ. 

ΑΡΘΡΟ 10 

Το Γραφείο Πολεοδομίας που συνίσταται με τον παρό¬ 
ντα Οργανισμό Εσωτερικής Υπηρεσίας θα μπορέσει να 
στελεχωθεί και να λειτουργήσει στην περίπτωση μόνο 
όταν θα μεταβιβασθούν οι σχετικές αρμοδιότητες της Δ/ 
νσης Πολεοδομίας και Περιβάλλοντος της Νομαρχιακής 
Αυτοδ/σης Ηρακλείου σ' αυτό. 

ΑΡΘΡΟ 11 

Από τις διατάξεις της παρούσης απόφασης προκαλείται 
δαπάνη σε βάρος του Προϋπολογισμού του Δήμου Νίκου 
Καζαντζάκη έτους 1996 ποσού δρχ. 44.000.000 για την 
πληρωμή των αποδοχών του προσωπικού και δρχ. 
84.500.000 για καθένα από τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 2 Ιουλίου 1996 

Ο Αναπλ. Περιφ. Δ/ντης 
ΝΙΚΟΛ. ΜΑΡΑΖΑΚΗΣ 

- « - 

Αριθ. 4949 (2) 

Σύσταση Νομικού Προσώπου με την επωνυμία «Πνευμα¬ 
τικό, Πολιτιστικό Κέντρο» στην Κοινότητα Ασπροκκλη- 
σίου Ν. Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΈΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

2. Την αριθμ. 20/1996 απόφαση του Κοινοτικού Συμ¬ 
βουλίου Ασπροκκλησίου, περί συστάσεως Νομικού Προ¬ 
σώπου με την επωνυμία «ΠΝΕΥΜΑΤΙΚΟ, ΠΟΛΙΤΙΣΤΙΚΟ 
ΚΕΝΤΡΟ» Κοινότητας Ασπροκλησίου, αποφασίζουμε: 

Συστήνουμε ίδιο Νομικό Πρόσωπο με την επωνυμία 
«ΠΝΕΥΜΑΤΙΚΟ, ΠΟΛΙΤΙΣΤΙΚΟ ΚΕΝΤΡΟ» στην Κοινό¬ 
τητα Ασπροσκλησίου, Νομού Θεσπρωτίας. 

1. Σκοπός του Νομικού Προσώπου είναι η ανύψωση του 
πνευματικού, πολιτιστικού, κοινωνικού και επαγγελματι¬ 
κού επιπέδου των κατοίκων, με δημιουργία: 

α) Βιβλιοθήκης (αναγνωστικής και δανειστικής), 
β) Κινηματογραφικής λέσχης για προβολή ταινιών εκ¬ 
παιδευτικού, ψυχαγωγικού κ.λ.π. περιεχομένου, 
γ) θεάτρου. 

δ) Πνευματικών παιχνιδιών (σκάκι κ.λ.π.). 
ε) Χορωδίας. 

στ) Χορευτικού για τη δημοσίευση των παραδοσιακών 
χορών της πατρίδας μας. 
ζ) Λαογραφικού μουσείου, και 

η) Την πραγματοποίηση διαφόρων πολιτιστικών κοινω¬ 
νικών εκδηλώσεων, συνεντεύξεων, διαλέξεων, επιμορ¬ 
φωτικών σεμιναρίων κ.λ.π. 

2. Πόροι του Νομικού προσώπου είναι: 

α) Η ετήσια τακτική επιχορήγηση της Κοινότητας με 
ποσό τουλάχιστον 200.000 δρχ. 

β) Οι πάσης φύσεως εισφορές, δωρεές, κληρονομιές 


και κληροδοσίες. 

γ) Οι κάθε είδους κρατικές επιχορηγήσεις, 
δ) Οι πρόσοδοι από την ίδια περιουσία του δηλαδή το 
αντίτιμο εκπόνησης των περιουσιακών του στοιχείων. 

ε) Οι πρόσοδοι από τις κάθε είδους εκδηλώσεις και πα¬ 
ροχής υπηρεσιών, 
στ) 'Αλλοι πρόσοδοι. 

3) Περιουσία του Νομικού Προσώπου: 

Η Κοινότητα αναλαμβάνει την υποχρέωση να κατα¬ 
σκευάσει και διαμορφώσει κατάλληλο χώρο στέγασης του 
Ν. Προσώπου (στο Κοιν. Κατάστημα ή σε άλλο οίκημα) και 
να του χορηγήσει τα απαραίτητα έπιπλα, σκεύη, μηχανή¬ 
ματα και λοιπό εξοπλισμό για την εύρυθμη λειτουργία του. 
Η κινητή περιουσία θα αποτελεί και περιουσία του Ν. Προ¬ 
σώπου. 

4. Διοίκηση Νομικού Προσώπου: 

Το υπό σύσταση Νομικό Πρόσωπο, διοικείται από 5με- 
λές Δ/κό Συμβούλιο αποτελούμενο: 

α) Από τρεις (3) κοινοτικούς συμβούλους, με έναν από 
αυτούς ως Πρόεδρο, που θα ορίζεται με απόφαση του 
Κοινοτικού Συμβουλίου και, 
β) Από δύο (2) εκπροσώπους του Αγροτικού, Εκπολιτι¬ 
στικού ή Αθλητικού Συλλόγου, που θα ορίζονται από τα 
διοικητικά τους συμβούλια και σε περίπτωση μη ύπαρξης 
των Συλλόγων τούτων ή αδυναμίας διορισμού εκπροσώ¬ 
πων τους, από δύο (2) δημότες που έχουν σχετικές γνώ¬ 
σεις και εμπειρία στα θέματα με τα οποία θα ασχοληθεί το 
Νομικό Πρόσωπο, οι οποίοι (δημότες) ορίζονται από το 
Κ.Σ. 

γ) Το Διοικητικό Συμβούλιο εκλέγει ένα από τα μέλη του 
ως Αντιπρόεδρο με απόφαση του. 

Η θητεία των μελών του Δ.Σ. του Νομικού Προσώπου 
ακολουθεί αυτήν της Κοινοτικής περιόδου. 

δ) Στον Πρόεδρο και τα μέλη του Δ.Σ. του Νομικού Προ¬ 
σώπου, εκτός από τον Πρόεδρο της Κοινότητας επιτρέπε¬ 
ται να καταβάλλεται αποζημίωση για κάθε συνεδρίαση και 
έως τρεις συνεδριάσεις το μήνα ύστερα από απόφαση του 
Κοιν. Συμβουλίου. 

5) Εκπροσώπηση του Νομικού Προσώπου: 

Το Νομικό Πρόσωπο εκπροσωπείται στα δικαστήρια και 
σε κάθε άλλη αρχή από τον Πρόεδρο αυτού, απόντος ή 
κωλυομένου τούτου από τον Αντιπρόεδρο. 

6. Η κατάργηση του Νομικού Προσώπου αποφασίζεται 
από το Κοιν. Συμβούλιο, ύστερα από πράξη του Περιφ/κού 
Δ/ντή, που δημοσιεύεται στην Εφημερίδα της Κυβερνή¬ 
σεως, η δε περιουσία του ή τυχόν οφειλές προς αυτό πε¬ 
ριέρχονται στην Κοινότητα Ασπροκκλησίου. 

7. Από τις διατάξεις της απόφασης αυτής προκαλείται 
δαπάνη αε βάρος του Προϋπολογισμού τρέχοντος έτους 
Κοινότητας Ασπροκκλησίου, για την οποία έχει εγγράφει 
πίστωση στους οικείους κωδικούς του. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ηγουμενίτσα, 8 Ιουλίου 1996 
Με εντολή Γεν. Γραμματέα, Περιφ. Ηπείρου 
Ο Αναπληρωτής 
Περιφ/κός Διευθυντής 
ΘΕΟΔΩΡΟΣ ΧΑΡΙΣΗΣ 

Αριθ. 5179 (3) 

Σύσταση Νομικού Προσώπου με την επωνυμία «Κοινοτική 
Βιβλιοθήκη Κεραμϊτσας, στην Κοινότητα Κεραμίτσας 
Ν. Θεσπρωτίας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

2. Την αριθμ. 12/1996 απόφαση του Κοινοτικού Συμ¬ 
βουλίου Κεραμίτσας, περί συστάσεως Νομικού Προσώ¬ 
που με την επωνυμία «ΚΟΙΝΟΤΙΚΗ ΒΙΒΛΙΟΘΗΚΗ ΚΕΡΑ- 
ΜΙΤΣΑΣ», Κοινότητας Κεραμίτσας, αποφασίζουμε: 

Συστήνουμε ίδιο Νομικό Πρόσωπο με την επωνυμία 
«ΚΟΙΝΟΤΙΚΗ ΒΙΒΛΙΟΘΗΚΗ ΚΕΡΑΜΙΤΣΑΣ», στην Κοινό¬ 
τητα Κεραμίτσας, Νομού Θεσπρωτίας, που θα λειτουργεί 
βάσει των κάτωθι άρθρων, που στο σύνολό τους θα αποτε¬ 
λούν το καταστατικό του φορέα, ειδικότερα το εν λόγω 
καταστατικό έχει ως εξής: 

ΑΡΘΡΟ 1 

Συνιστάται νομικό πρόσωπο σύμφωνα με τις διατάξεις 
του άρθρου 203 του Δ.Κ.Κ. (Π.Δ. 410/95) με την επωνυ¬ 
μία «ΚΟΙΝΟΤΙΚΗ ΒΙΒΛΙΟΘΗΚΗ ΚΟΙΝΟΤΗΤΑΣ ΚΕΡΑΜΙ- 
ΤΣΑΣ». 

ΑΡΘΡΟ 2 

Για τη στέγαση του Νομικού Προσώπου η Κοινότητα 
διαθέτει ιδιόκτητο οίκημα. 

ΑΡΘΡΟ 3 

1. Σκοπός του Νομικού Προσώπου είναι η μορφωτική 
ανάπτυξη, μέσω της λειτουργίας Βιβλιοθήκης, Αναγνω¬ 
στηρίου και Δανειστικής, η διενέργεια εκθέσεων βιβλίου, 
ομιλιών, συζητήσεων γύρω από φιλολογικά, ιστορικά, θέ¬ 
ματα, αλλά και σχετικά με την ιστορική πορεία της κάθε 
μορφής τέχνης, θέατρο, μουσική, χορό λαϊκή παράδοση, 
κινηματογράφο κ.λ.π. 

ΑΡΘΡΟ 4 

Το Νομικό Πρόσωπο διοικείται από πενταμελές συμ¬ 
βούλιο, που αποτελείται: 
α) Από τον εκάστοτε Πρόεδρο, ως Πρόεδρο, 
β) Από δύο κοινοτικούς συμβούλους, και 
γ) Από δύο δημότες. 

Τα μέλη του Διοικητικού Συμβουλίου ορίζονται με από¬ 
φαση του Κοινοτικού Συμβουλίου. 

Το Διοικητικό Συμβούλιο εκλέγει ένα εκ των μελών του 
ως αντιπρόεδρο. 

Η θητεία του Διοικητικού Συμβουλίου ακολουθεί τη θη¬ 
τεία του Κοινοτικού Συμβουλίου. 

Το Νομικό πρόσωπο εκπροσωπείται ενώπιον των δικα¬ 
στηρίων και πάσης Αρχής από τον Πρόεδρο και όταν αυτός 
απουσιάζει ή κωλύεται από τον αντιπρόεδρο. 

ΑΡΘΡΟ 5 

Οι πόροι του Νομικού Προσώπου είναι: 

1. Επιχορηγήσεις από Κοινότητα (ή άλλου φυσικού ή νο¬ 
μικού προσώπου). 

2. Επιχορηγήσεις από φορείς του Κράτους. 


3. Έσοδα από διάφορες εκδηλώσεις της Κοινοτικής Βι¬ 
βλιοθήκης. 

4. Πάσης φύσεως δωρεές, κληροδοτήματα, μισθώματα 
από ακίνητα (π.χ. που έχουν μεταβιβασθεί στο Ν.Π.). 

ΑΡΘΡΟ 6 

Τα θέματα τα σχετικά με την πρόσκληση των μελών του 
Νομικού Προσώπου σε συνεδρίαση, την απαιτούμενη 
λήψη αποφάσεως πλειοψηφία, τον έλεγχο και την εκτε- 
λεστότητα των αποφάσεων του, ρυθμίζονται με ανάλογη 
εφαρμογή των σχετικών διατάξεων που αφορούν το Κοι¬ 
νοτικό Συμβούλιο. 

Επί των αποφάσεων προϋπολογισμού, απολογισμού του 
Οργανισμού της Εσωτερικής Υπηρεσίας για την εκποίηση 
ή ανταλλαγή ακινήτων ή επιβάρυνσης με εμπράγματα δι¬ 
καιώματα της αποδοχής δωρεών, κληρονομιών ή κληρο¬ 
δοσιών και της συνομολογήσεως δανείων, απαιτείται και 
σύμφωνη γνώμη του Κοινοτικού Συμβολίου. 

Το Συμβούλιο οφείλει να αποφανθεί και να υποβάλλει 
την απόφασή του στην Περιφ/κό Δ/ντή, βάσει των διατά¬ 
ξεων του Ν. 2240/94. 

ΑΡΘΡΟ 7 

Οι διατάξεις που ισχύουν για τους δήμους και αφορούν 
τον Οργανισμό της Εσωτερικής Υπηρεσίας τον προϋπολο¬ 
γισμό, το οικονομικό έτος, τον απολογισμό, την ταμειακή 
υπηρεσία, τη διαχείρηση, τα δάνεια και την περιουσία, 
εφαρμόζονται και στο νομικό αυτό πρόσωπο. 

Η εκτέλεση έργων και η προμήθεια πραγμάτων από το 
Νομικό αυτό Πρόσωπο, γίνονται σύμφωνα με τις διατάξεις 
που ισχύουν κάθε φορά εκτέλεση έργων και την προμή¬ 
θεια πραγμάτων. 

ΑΡΘΡΟ 8 

Το Νομικό Πρόσωπο καταργείται κατά το τρόπο με το 
οποίο συστήθηκε, η δε περιουσία του περιέρχεται στην 
Κοινότητα. 

ΑΡΘΡΟ 9 

Κάθε άλλη λεπτομέρεια που δεν προβλέπεται από την 
συστατική πράξη και τον παρόντα οργανισμό ρυθμίζεται 
με απόφαση του Κοινοτικού Συμβουλίου ύστερα από αι¬ 
τιολογημένη πρόταση του Δ.Σ. του Ν.Π. και στηριζόμενη 
στο Νόμο. 

ΑΡΘΡΟ 10 

Η κοινότητα θα εγγράφει στον οικείο κωδικό του προϋ¬ 
πολογισμού και θα αποδίδει κατ' έτος από τα τακτικά 
έσοδα το ποσό των 100.000 δρχ. για τις ανάγκες λειτουρ¬ 
γίας του εν λόγω Νομικού Προσώπου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ηγουμενίτσα, 8 Ιουλίου 1996 
Με εντολή Γ εν. Γ ραμματέα Περιφ. Ηπείρου 
Ο Αναπληρωτής Περιφ. Δ/ντής 
ΘΕΟΔΩΡΟΣ ΧΑΡΙΣΗΣ 

Αριθ. 10408 ( 4 > 

Ψήψιση Ο ΕΥ Κοινότητας Κατακαλίου Ν. Κορινθίας. 

Η ΑΝΑΠΛΗΡΩΤΡΙΑ ΠΕΡ/ΚΟΥ Δ/ΝΤΗ Ν. ΚΟΡΙΝΘΙΑΣ 
Έχοντας υπόψη: 

1. Τις διατάξεις του αρθρ. 12 Ν. 1188/81 όπως αντικα- 
ταστάθηκε με το αρθ. 26 Ν. 1832/89 και αρθ. 8 παρ. 5 Ν. 
2307/95. 

2. Τις διατάξεις του αρθ. 27 Ν. 2081/92 με το οποίο 
προστέθηκε νέο άρθρο 2Α στο Ν. 1558/85 για τον έλεγχο 
των δαπανών που προκαλοϋν οι κανονιστικές διοικητικές 
πράξεις. 

3. Τν αριθμ. 7784/95 απόφαση Περ/κού Δ/ντή Ν. Κο¬ 
ρινθίας περί υπαλλήλων του προσωπικού της Κοινότητας 
Κατακαλίου στις διατάξεις του Α’ μέρους Ν. 1188/81 πε¬ 
ρίληψη της οποίας δημοσιεύθηκε στο ΦΕΚ 261/24.5.95 
(Τ.Β'). 

4. Την αριθμ. 24/95 απόφαση του Κ.Σ. Κατακαλίου περί 
ψήφισης ΟΕΥ. 

5. Την από 20.4.96 γνώμη του Υπηρεσιακού Συμβου¬ 
λίου υπαλλήλων των ΟΤΑ όπως αυτή εκφράζεται στο 
αριθμ. 2.3.96 πρακτικό του, αποφασίζουμε: 

1) Νομιμοποιούμε την αριθμ. 24/95 απόφαση του ΚΣ 
Κατακαλίου με την οποία ψηφίζεται ο ΟΕΥ της Κοινότη¬ 
τας. 

2) Ο ΟΕΥ της Κοινότητας Κατακαλίου Ν. Κορινθίας έχει 
ως εξής: 

Άρθρο Ιο. 

Συγκρότηση Υπηρεσιών. 

Η υπηρεσία της Κοινότητας συγκροτείται από την Δ/κή 
Υπηρεσία. 

Άρθρο 2. 

Διάρθρωση Διαβάθμιση θέσεων. 

Οι θέσεις προσωπικού της Κοινότητας διαρθρώνονται 
ως εξής: 

α) Μία θέση Γραμματέα του κλάδου ΔΕΙ Δ/κου με 
βαθμό Δ-Α. 

Άρθρο 3. 

Προσόντα Διορισμού Καθήκοντα κλπ. 

Για τον διορισμό τα καθήκοντα τους περιορισμούς, το 
χρόνο εργασίας, την αστική ευθύνη, τα δικαιώματα, 
άδειες, τις μεταβολές υπηρεσιακής κατάστασης, το προ¬ 
βάδισμα, τις ποινές, τη λύση της υπαλληλικής σχέσης, την 
ιατροφαρμακευτική περίθαλψη, την νοσοκομειακή, τα 
έξοδα κηδείας των μονίμων υπαλλήλων που προβλέπονται 
από τον οργανισμό ρυθμίζονται από τις διατάξεις του Ν. 
1188/81 και των διαταγμάτων που εκδίδονται σε εκτέ¬ 
λεση του νόμου αυτού. 

Άρθρο 4. 

Στην αρμοδιότητα διοικητικής υπηρεσίας ανήκουν (εν¬ 
δεικτική απαρίθμιση): 

Γραμματέας Κοινότητας. 

α) Η μέριμνα για την τήρηση του βιβλίου επίπλων και 


σκευών και η διαφύλαξη αυτού.. 

β) Η μέριμνα για την τήρηση και φύλαξη των προβλεπο- 
μένων από το νόμο βιβλίων της Κοινότητας, των φακέλων 
του αρχείου και την σφραγίδα της Κοινότητας. 

γ) Η παραβολή, αποσφράγιση, χαρακτηρισμός, πρωτο¬ 
κόλληση, αρχειοθέτηση όλης της αλληλογραφίας της Κοι¬ 
νότητας, πλην της απόρρητης αφού προηγουμένως τεθεί 
υπόψη του Προέδρου χωρίς καθυστέρηση και γίνουν οι 
δέουσες ενέργειες. 

δ) Η τήρηση των πρακτικών των συνεδριάσεων του κοι¬ 
νοτικού Συμβουλίου, η καταχώρησή τους στο βιβλίο πρα¬ 
κτικών αυτού, η μέριμνα για την υπογραφή του και η έκ¬ 
δοση αντιγράφων. 

ε) Η κατάρτιση με τον Πρόεδρο σχεδίου του προϋ/σμού 
της Κοινότητας, η σύνταξη και η συνυπογραφή με τον 
Πρόεδρο της Κοινότητας των βεβαιωτικών καταλόγων, 
επιβολής, βεβαιώσεως και εισπράξεως των εν γένει κοινο¬ 
τικών εσόδων και η διεξαγωγή της εν γένει λογιστικής 
υπηρεσίας της Κοινότητας. 

στ) Η ενημέρωση του Προέδρου για την πορεία των οι¬ 
κονομικών της Κοινότητας και η προσυπογραφή με τον 
Πρόεδρο των χρηματικών ενταλμάτων της Κοινότητας. 

ζ) Η προσυπογραφή όλων των σχεδίων των προς υπο¬ 
γραφή εγγράφων και όλων των πιστοποιητικών και πινά¬ 
κων που προβλέπουν οι ισχύουσες διατάξεις. 

η) Η επιμέλεια κατάρτισης του προγράμματος τέλεσης 
δημοσίων κοινοτικών εορτών και δεξιώσεων. 

θ) Η φροντίδα για την λειτουργία των υπηρεσιών της 
Κοινότητας, ύδρευσης, φωτισμού, άρδευσης, γυμναστη¬ 
ρίου και πόσης άλλης δημιουργηθεισομένης υπηρεσίας 
στο μέλλον. 

ι) Η τήρηση και φύλαξη των μητρώων αρρένων, δημοτο¬ 
λογίου και ληξιαρχικών βιβλίων. 

ια) Η διεξαγωγή κάθε υπηρεσίας που απορρέει από την 
ενάσκηση αρμοδιοτήτων, οι οποίες ανατίθενται στην Κοι¬ 
νότητα από νόμους, διατάγματα κλπ. 

Άρθρο 5. 

Από τις διατάξεις αυτής της απόφασης προκαλείται δα¬ 
πάνη σε βάρος του πρ/σμού της Κοινότητας Κατακαλίου 
το ύψος της οποίας δεν μπορεί να προϋπολογισθεί και θα 
καλύπτεται από τα έσοδα της Κοινότητας. 

Άρθρο 6. 

Η ισχύς του παρόντος ΟΕΥ αρχίζει από τη δημοσίευση 
του στην εφημερίδα της Κυβέρνησης. 

Η απόφαση αυτή να δημοσιευθεί στην εφημερίδα της 
Κυβέρνησης. 

Κόρινθος, 21 Ιουνίου 1996 
Με Εντολή Γεν. Γραμματέα Περιφέρειας Πελ/σου 

Η Αναπληρώτρια Περιφ. Δ/ντή 
Μ. ΒΑΣΙΛΟΠΟΥΛΟΥ 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 



